
Editorial 


En primer lloc, vull agrair la tas- 
ca feta pels anteriors respon- 
sables del Seminari. Tots han 
aportat el millor d'ells matei- 
xos en la formació dels candi- 
dats al presbiterat. Una tasca 
que mai ha estat fàcil i sovint 
poc compresa. 


Des d'aquest curs, he assumit 
amb molta il-lusió i confiança 
el repte d'agafar el relleu en 
aquesta tasca i amb la plena 
convicció que es tracta d'un 
servei compartit. Compartit, 
primerament, amb el nostre 
cardenal arquebisbe, junt 
amb els seus bisbes auxiliars, 
i amb el bisbe de Sant Feliu ja 
que els seminaristes d'aques- 
ta diòcesis també es formen 
en el mateix Seminari Conci- 
liar de Barcelona. Compartit, 
en el dia a dia, amb l'actual 
Equip de formadors i directors 
espirituals. Compartit amb els 
diaques, preveres i religiosos 
i religioses que, de diferents 
maneres, ycol-laboren amb 
nosaltres i ens acompanyen 
en la pregària. Compartit amb 
els rectors i amb les diferents 
comunitats parroquials on 
participen els actuals 35 semi- 
naristes majors i els 6 semina- 
ristes menors. 


Esperem que quan vagi que- 
dant enrere la pandèmia que 
ens afligeix, puguem reprendre, 
entre altres activitats, les troba- 
des amb els rectors i amb les 
famílies, les misses pels bene- 
factors difunts, les jornades de 
portes obertes i les trobades 
amb escolans. 


També la pastoral vocacional és 
una tasca compartida per tots. 
És entre tots que hem de crear 
un ambient favorable perquè 
molts joves responguin a la cri- 
da del Senyor a seguir-lo en el 
ministeri sacerdotal, a fi que les 
nostres comunitats puguin tenir 
els pastors que necessiten. 


Confiem en la intercessió de la 
mare de Déu i, aquest any espe- 
cialment, en la de Sant Josep, 
patró del nostre Seminari. 


Mn. Salvador Bacardit 
RECTOR 


Segueix-nos de més a prop a l'Instagram, 
on hi trobaràs totes les activitats que fem 
d'una manera més immediata. 
Esemibcn - instagram.com /semibcn 


Si VOLEU COL-LABORAR AMB UN DONATIU, PODEU FER-HO 


AL COMPTE CORRENT 2100-1047-91-0200096265 


Crònica 


SETEMBRE 


3i4 Inici de Curs al Seminari 

9i 10 Vida al Seminari 

10 — Inauguració oficial de curs del Seminari 
14 — Inici de les classes 

23 — Vespres solemnes de la Mercè 

24 — M.D. de la Mercè 


OCTUBRE 


8 Eucaristia inici del Curs Pastoral Universitària, 


amb el Bisbe Sergi Gordo 

9 Inauguració oficial curs de l'Ateneu Sant 
Pacià 
Cloenda de l'acte a càrrec del Cardenal 
Joan-Josep Omella 

9 Inici Seminari Menor. 

11 Ordenacions Diaconals Sant Feliu. 


NOVEMBRE 


7 Beatificació Joan Roig i Diggle a la Sagrada 
Família 
9 i 18 Cadena Pregaria Vocacions 


DESEMBRE 
7 Vigília de la Immaculada 


8 Celebració de la Immaculada. (Dia del 
Seminari). 150è aniv Declaració de S. Josep 


com a Patró de l'Església Universal. Comença 


l'Any de S. Josep. 

10 — Celebració Penitencial d'Advent. 

12 — Xerrada Presentació "Fratelli tutti" a càrrec 
de Mn. David Àlvarez 

17 — Celebració del Nadal 


20 — Ordenació Episcopal Mn. Javier Vilanova 


ip — Ros, Ds 
Pg ren hp h 

-—— SS gents arpa 

- : aa mg o 
- — —. 


8 de desembre 2020, comença l'Any de Sant Josep 
(Imatge Basílica Sagrada Família, façana del Naixement) 


Agenda 


31 de gener al 6 de febrer: 
Exercicis Espirituals (Solius). 
Dia 8: 

Inici classes 2n quadrimestre. 


Dia 19: 

Sant Josep. 

Comença l'Any de la "Família Amoris 
Laetitia", fins 26 de juny 2022. 

Dia 30: 

Missa Crismal a la Catedral de Barcelona. 
Dia 31: 

Missa Crismal a la Catedral de Sant Feliu. 


Dia 5: 
Ministeris Lector i Acòlit al Seminari. 

TE ses . 
El Seminari Conciliar de Barcelo- 
na ha començat el nou curs amb 
un nou equip de formadors i amb 
vuit nous candidats al sacerdoci, 
sis de l'arxidiòcesi de Barcelona 
i dos de la diòcesi de sant Feliu 
de Llobregat. La inauguració ofi- 
cial del curs va tenir lloc el dijous 
10 de setembre. L'arquebisbe de 
Barcelona, Card. Joan Josep Ome- 
lla va presidir la trobada a l'edifici 
del Seminari que va consistir en 
la celebració solemne de l'Euca- 
ristia i el posterior sopar. L'acom- 
panyaven el bisbe de Sant Feliu, 
Mons. Agustí Cortés, i els dos bis- 
bes auxiliars de Barcelona Mons. 
Sergi Gordo i Mons. Antoni Vadell. 

Inauguració 


El Seminari Conciliar de Barcelona inicia el curs 2020/21 


Canvis entre els docents 


La principal novetat d'aquest curs 
2020-2021 ha estat el canvi en 
l'equip de formadors. Així, s'incor- 
pora Mn Salvador Bacardit com a 
rector del Seminari, en substitu- 
ció de Mn. Felip Juli. Mn. Bernat 
Gimeno passa de director espiri- 
tual a formador i Mn. Pere Monta- 
gut serà el nou director espiritual, 
juntament amb el pare Xavier Ro- 
dríguez, SJ. El canvi d'equip ja es 
va anunciar a finals de juliol, però 
no ha estat fins el setembre que el 
nou equip ha pogut compartir uns 
dies de convivència al Seminari 
amb els seminaristes. 


Secreta 


Faculta 
Catalu 


Deganz 


——— 
Secret: 


/ Faculte 


Secret 


Aula 


Nous seminaristes 


Enguany, s'incorporen vuit nous 
seminaristes provinents de dife- 
rents realitats d'Església. Aquests 
tenen edats compreses entre els 
18 i els 48 anys i amb diferents 
trajectòries professionals i perso- 
nals. En aquesta inauguració de 
curs, tenint en compte l'excepcio- 
nalitat del moment, a causa de la 
pandèmia del Covid, es va donar 
gràcies al Senyor per aquestes 
noves vocacions. 

de curs 


amb nou equip i vuit nous seminaristes 


INICI DE CURS 2020-2024 


El mes de setembre, concretament el dia 2, vam co- 
mençar el curs actual amb uns dies de convivència 
al mateix Seminari ja que no ens vam poder des- 
plaçar a Tartera (Cerdanya), lloc habitual d'aquesta 
trobada. Tota la comunitat del Seminari esperàvem 
amb ganes aquests dies després d'un llarg període 
marcat per la diàspora causada per l'avanç del CO- 
VID19 amb les consegúents normes de prevenció i 
aillament. A més, teníem un nou equip de formadors 
que ens ajudaria en el nostre camí vocacional vers 
el sacerdoci. 


Així doncs, els primers dies de setembre, ens van 
servir per tornar a aclimatar-nos a la nostra casa. 
Vam retornar a les rutines de l'horari, la pregària, la 
vida en comunitat i l'estudi a l'Ateneu Sant Pacià. I 
com que no hi ha millor activitat que trobar-se amb 
el Senyor, vam dedicar una jornada a realitzar un re- 
cés. Pregar amb els meus companys del Seminari és 
una cosa molt valorada per tots. 


Però van ser només dies de pregària. Després de 
tants mesos calia posar al dia les habitacions i 
les instal-lacions. Aquesta sempre és una activitat 
emocionant i plena de moments jocosos també 
per aquells seminaristes que canvien de residèn- 
cia i, per tant, d'habitació. No és una simple mu- 
dança dels efectes personals, és també una senyal 


que un va avançant en els anys del Seminari cap al 
sacerdoci. Fem moltes bromes amb aquells semi- 
naristes que amb prou feines tenen quatre coses i 
els comparem amb aquells que tenen una verita- 
ble casa que necessiten l'ajuda voluntària de di- 
versos companys per traslladar-se d'una habitació 
a una altra. 


Durant aquests dies, vam tenir també la missa i 
posterior dinar d'inici del curs 2020-2021 presi- 
dida pel Senyor Cardenal de Barcelona, els seus 
bisbes auxiliars, i el bisbe de sant Feliu. Aquesta 
celebració sí que marca ja l'inici oficial del curs on 
encomanem al Senyor que ens guii aquest curs i 
demanem a la nostra Mare que ens doni la virtut 
de convertir aquest Seminari en una veritable llar 
de família. 


Ínigo de Alfonso Mustienes 
ETAPA CONFIGURATIVA 

Noves incorporacions 


Els nous seminaristes que han entrat aquest curs es presenten. Cadascú amb el seu 


Toni Oia, 49 anys 

Sóc de Sant Boi de Llobregat, del 
bisbat de Sant Feliu. Vaig estudiar 
Empresarials i Gestió d'empreses 
turístiques. Sóc Tècnic d'Arxiu a 
l'Ajuntament de Sant Boi. Cada 
vocació té el seu propi misteri. 
Expressar la meva experiència és 
part del procés, i com a tal, evo- 
luciona. Tinc la certesa que Déu 
crida a qui vol i quan vol, sense 
importar l'edat, ni la posició so- 
cial. Fins i tot diria que té predilec- 
ció pels que són més febles o els 
menys aptes. Amb les mediacions 
que fa servir potser ens capacita 
més. Amb el temps, aquest pro- 
cés anirà prenent forma per aclarir 
i confirmar. La missió de l'obra de 
Déu ha d'anar encaminada pels 
que més pateixen, pels pobres, 
per les minories, els desfavorits... 
i sempre endinsats en una oració 
confiada i íntima amb el Senyor. 


Daniel Delgado, 24 anys 

Soc de Barcelona i vinc de la parrò- 
quia del Sagrat Cor de Poblenou. 
He estudiat el Grau en Història a la 
UB i un màster d'història de les re- 


06 portalobert (B 


ligions a la Universitat Compluten- 
se de Madrid. Tot i les evidències 
que trobo cada dia, és un misteri 
per mi sentir aquesta crida al sa- 
cerdoci. Sempre he tingut moltes 
preguntes sobre Déu però he estat 
bona part de la meva vida sense 
creure-hi. Gràcies al servei als més 
necessitats he anat descobrint el 
camí fins al Senyor. He col-labo- 
rat en menjadors socials i activi- 
tats de Càritas però l'experiència 
que més m'ha marcat va ser en un 
camp de refugiats a Sèrbia l'any 
2018. El moment decisiu va ser 
quan vaig entrar casualment a la 
Catedral de l'Almudena de Madrid 
just quan tenia lloc una trobada 
de joves. Vaig seure, vaig escol- 
tar i vaig pregar després de molt 
de temps: allí em vaig trobar amb 
Jesús. Ara trobo Déu cridant-me a 
participar i a fer participar tothom 
del seu amor. 


Manuel Navarro, 21 anys 

Empecé a cursar los estudios de Ar- 
queología, que ahora he decidido 
apartar para priorizar el Seminario. 
Nací en una familia cristiana que 
forma parte del Camino Neocatecu- 
menal. Creciendo en este ambien- 
te cristiano tuve una adolescencia 
llena de dudas e inquietudes que 
no se resolvían. Me habían dado 
a conocer a un Dios que no veía 
por ninguna parte. Un día, ya can- 
sado y amargado, me planté al Se- 


for y le dije: "Si no actúas quiere 
decir que no existes. O lo haces o 
dejaré de perder el tiempo conti- 
go". Entonces, en su Misericordia, 
actuó. Empecé a conocerle y me 
di cuenta que Él había muerto por 
mí realmente, que me amaba y me 
prometía que yo pudiera amar. En 
ese momento floreció un deseo de 
entrega que llevaba mucho tiempo 
escondido, si Él ha muerto por mí lo 
mínimo que le puedo dar es Todo. 


Pau Camacho, 18 anys 

Acabo d'entrar al Seminari Ma- 
jor de Barcelona, tot i que des de 
2016 ja participava en les activi- 
tats del Seminari Menor. Actual- 
ment, col-laboro a la parròquia 
de la Sagrada Família. Des de pe- 
tit sempre he viscut la fe a casa 
i a l'escola. Tot i així, quan era 
adolescent, gairebé sense ado- 
nar-me'n, vaig començar a allun- 
yar-me del camí que Déu em tenia 
preparat. Per sort, van aparèixer 
a la meva vida alguns mossens 
que em van tornar a encaminar i 
a obrir els ulls cap a la vocació. 
L'experiència al Seminari Menor 
em va canviar la vida. Al principi 
ho veia com una espècie d'esplai, 
un lloc on fer activitats de fe amb 
altres joves, però tot va anar can- 
viant. De sobte, em sentia més ple 
que mai. Poc a poc, a casa també 
van anar notant el canvi. Quan 
l'any passat estava cursant 2n de 


al Seminari Conciliar 


itinerari personal i particular però compartint la crida del Senyor al sacerdoci. 


Batxillerat, vaig començar a plan- 
tejar-me en ferm la idea d'entrar 
al Seminari Major. Il, finalment, 
així va serl Aquesta nova etapa 
la veig com una gran oportunitat. 
Si soc al Seminari és perquè Déu 
em crida a portar el seu missatge 
arreu. Hi ha una frase que em va 
ajudar a prendre la decisió: Déu 
no escull els més preparats, sinó 
que prepara els escollits. 


Giovanni Ferraris, 25 anys 

Nací en 1995 en una familia católi- 
ca de Turín (Italia). Dios me dio la 
oportunidad de vivir y estudiar en 
mi ciudad natal y también en los 
Estados Unidos, Trento, Barcelo- 
na y Hangzhou (China). A lo largo 
de mi vida he tenido grandes de- 
seos y ambiciones, proyectos so- 
bre lo que "mi vida" tenía que ser. 
Deseé ser jugador de baloncesto 
profesional, economista y empre- 
sario. Vine a Barcelona en el 2018 
por unas pràcticas en una empre- 
sa de tecnología y, después unos 
meses dolorosos, me convertí re- 
pentinamente a través de una se- 
rie de personas y de la Sagrada 
Familia. Me encontré con Jesucris- 
to vivo. En los meses siguientes, a 
través de la Santa Misa, del Santo 
Rosario, de la companíía de ami- 
gos, de mi exnovia y de la oración, 
pude reconocer con "ojos abier- 
tos" la Gloria y las maravillas del 
Senior. Me di cuenta de haber vivi- 


do muchos afios superficialmente 
y esclavo del pecado. Me enamo- 
ré de Jesús Eucarístia y surgió en 
mí el deseo de renunciar a todos 
mis proyectos o fantasías para 
ser Su servidor en un mundo en el 
cual reina una gran confusión. 


Taciano, 40 anys 

Nací en Brasil. Mi vocación hace 
mucho que me acompafia de di- 
versas formas. Ya en la adoles- 
cencia tuve una experiencia con 
el Senor, la cual dio lugar a una 
búsqueda por esclarecer lo que 
quería de mí. He ido recorriendo 
el serpenteante camino de la 
llamada del Senior, pasando por 
misiones, capellanía, volunta- 
riado, ejerciendo como teólogo, 
periodista o entrenador de MMA 
(Artes Marciales Mixtas). El soni- 
do, el flash, la misma inquietud 
propia de la llamada siempre 
ha estado presente en mi inte- 
rior, resonando detràs de cada 
cosa, de cada acontecimiento, 
de cada una de las elecciones 
que he ido tomando a lo largo 
de mi vida. Después de pasar 
por Amazonia, Oriente Medio y 
Escandinavia, me asenté en la 
ciudad de Barcelona, atraído 
por su cultura moderna y cos- 
mopolita proyectada hacia el 
exterior. Es aquí, en Barcelona, 
donde he conocido més de cer- 
ca al Sefior y su Iglesia a través 


de la comunidad de la Renova- 
ción Carismàtica de la parroquia 
de la Virgen de la Bonanova y de 
Crist Redemptor, donde colabo- 
ro. Comienzo esta nueva etapa 
en el Seminario agradecido a 
esta diócesis que me acoge, y 
confiando en su equipo de for- 
madores sabiendo que es el Se- 
for quien guía mis pasos. 


Joan Xipell Font, 34 anys 

Soc el tercer de set germans 
d'una família de Barcelona. Soc 
llicenciat en Humanitats per 
la Universitat Internacional de 
Catalunya i he cursat dos anys 
de Filosofia a la Universitat de 
Navarra. Entre d'altres feines, 
he fet d'analista de continguts 
audiovisuals (principalment, ci- 
nema i televisió) i he dirigit un 
centre de reforç escolar per a 
nens i adolescents en risc d'ex- 
clusió social. La meva entrada 
al Seminari de Barcelona és fruit 
d'un llarg procés (en el que no hi 
falten diverses anades i vingu- 
des) que té el seu fonament en 
l'educació que vaig rebre a casa 
des de petit. Des de fa uns anys, 
col-laboro en diverses activitats 
a la parròquia de Sant Mateu de 
la Guineueta, arrel de les quals 
el Senyor ha anat concretant 
aquest procés dirigint-lo pel 
camí que m'ha portat a ingressar 
aquest any al Seminari. 

El Seminari Menor de Barcelona és 
l'espai on joves entre els 13 i els 17 
anys discerneixen la seva vocació 
mentre es van formant en diversos 
aspectes de la vida cristiana. 


La crida a la vocació que senten 
els joves al sacerdoci acostuma 
a començar a la família. Els pares 
com a primers transmissors de la 
fe juguen un paper molt important 
a la vida dels seus fills. Per això al 
Seminari de Barcelona, apostem 
pel que anomenem el Seminari 
Menor en Família. Efectivament, 
els seminaristes menors de la nos- 
tra diòcesi passen gran part de la 
setmana amb les seves famílies. 
Sent joves encara, tenen a més a 
més molt a aprendre dels seus pa- 
res i de la vida familiar i social. 


Després d'haver sentit una crida 
a la vida sacerdotal, cal que des 
del seminari els oferim els mitjans 
necessaris per al discerniment i 
l'acompanyament que necessiten. 
Per aquest motiu ens trobem quin- 
zenalment els divendres després 
de l'escola fins dissabte a la tar- 

G Seminari Menor 


da, per a viure espais comunitaris 
de pregària, formació i fraternitat. 


Els divendres, quan arriben, ens 
reunim per a celebrar l'Eucaristia, 
centre de les nostres vides. Tot 
seguit realitzem alguna activitat 
lúdica o esportiva que ens ajudi a 
anar-nos coneixent i viure espais 
de fraternitat. Després reben una 
xerrada formativa sobre diver- 
sos aspectes de la vida cristia- 
na. Aquest any anem aprofundint 
sobre les diverses pràctiques de 
vida cristiana: la Santa Missa, la 
confessió, la direcció espiritual, 
el res del sant rosari... Un cop aca- 
bada la formació, ens trobem jun- 
tament amb els seminaristes ma- 
jors, abans de sopar, per a fer el 
res de vespres. Després de sopar, 
acabem el dia amb un cinefòrum 
i el res de completes. La jornada 
del dissabte la comencem a les 
08.15 h amb el res de Laudes i la 
celebració de la Missa. 


Després d'un fort esmorzar, el 
director espiritual els fa una xe- 
rada d'algun tema de l'espiritua- 
litat cristiana. De 10.30 h a 12.00 
h dediquen un temps a estudiar. 
Després realitzem alguna activi- 
tat dins o fora del seminari. Però 
aquest any a causa de la pandèmia 
ens hem vist molt limitats a l'hora 


L'acompanyament vocacional dels més joves 


de poder fer excursions i sortides 
culturals. Acabem la trobada des- 
prés de dinar, amb el res del rosari 
i l'adoració a Jesús Sagramentat. 


Al llarg del curs organitzem dues 
convivències per a créixer en fra- 
ternitat i vida comunitària. També 
s'organitzen unes terceres con- 
vivències vocacionals, que estan 
obertes a tots els escolans de les 
parròquies de les diòcesis de Bar- 
celona i Sant Feliu del Llobregat, on 
durant una setmana frueixen d'un 
espai per a gaudir de l'estiu, i on els 
escolans poden conèixer de més a 
prop la vida del seminarista. Tam- 
bé, al maig, s'organitza al seminari 
una trobada de tots els escolans de 
la diòcesi, on mitjançant un recorre- 
gut amb diversos jocs van coneixent 
els diferents racons del seminari. 


Finalment, un cop l'any, durant un 
cap de setmana, reben els exerci- 
cis espirituals. Un espai que se'ls 
ofereix per augmentar l'experièn- 
cia personal de fe. 


i Mn. Joan Mundet 
— FORMADOR 
d DEL SEMINARI MENOR 
EN FAMÍLIA 


Nous diaques a Sant Feliu 8 


"Serviu el Senyor amb alegria" 


La tarda del diumenge dia 11 d'octubre, a la Cate- 
dral del bisbat de Sant Feliu de Llobregat, el Xavier 
Montané Blàzquez i el Samuel Gutiérrez Aparcero 
rebien l'ordenació diaconal de mans del bisbe ti- 
tular de la diòcesi, Mons. Agustí Cortés. 


Va ser una celebració joiosa a nivell eclesial, tam- 
bé per les famílies i per totes les persones que 
acompanyaven els dos ordenands, tanmateix va 
estar marcada per la pandèmia del Coronavirus 
que actualment encara va causant estralls a nivell 
mundial, en consequència, trobàvem una nau cen- 
tral que, marcada per les restriccions d'aforament 
establertes pel poder civil, no podia acollir a totes 
les persones que els hi hagués fet il-lusió poder 
acompanyar als dos futurs diaques. Coneixedors 
d'aquesta limitació, ambdós seminaristes es van 
voler fer presents en les comunitats que els havien 
acollit durant el seu procés de seminari en forma 
de vetlla de pregària. 


A més, des de la delegació de mitjans de comuni- 
cació del bisbat de Sant Feliu van oferir la celebra- 
ció en directe per les xarxes socials. 


Els candidats al diaconat van estar acompanyats 
perles respectives famílies, amics i amigues, com 
també per una representació de la feligresia que 
els ha vist créixer en la vocació, els seus rectors de 
parròquia, preveres referents en la vida pastoral 
que actualment exerceixen, l'equip de formadors 
del Seminari Conciliar de Barcelona, casa que els 
ha acollit durant el seu procés de formació, també 
per altres preveres amb els quals han compartit 
algun moment del seu procés vocacional, i final- 
ment amb els companys seminaristes, una repre- 
sentació dels quals conformaven la formació coral 
que va acompanyar la celebració, juntament amb 
l'organista, el trompetista i l'animador dels cants. 


Malgrat totes les mesures prudents que s'havien 
de prendre, es va viure amb joia una celebració 
que de ben segur recordaran. La frase representa- 
tiva que escollien per afrontar aquest ministeri que 
se'ls hi va confiar era: "Serviu el Senyor amb ale- 
gria", una alegria arrelada al mateix Jesús que els 
envia a servirla petita porció del Poble de Déu que 
els hi ha estat encomanada, per tal de continuar 
configurant-se a Ell com a bon Pastor i esdevenir, 
en un futur, preveres de l'Església que peregrina al 
bisbat de Sant Feliu de Llobregat. 


- aa v/ Era 


" EE mm 
Josep Sellarés Mestre 
ETAPA CONFIGURATIVA 

Celebració de la Mercè 


La solemnitat de la Mare de Déu 
de la Mercè és un dia molt espe- 
cial pel Seminari. A part de ser la 
Patrona de la nostra diòcesi, és 
una advocació que s'avé de mane- 
ra particular a l'estat de vida dels 
seminaristes. "Dels captius Mare 
i Patrona": el començament dels 
goigs dona peu a la mítica broma 
de la "captivitat del Seminari", una 
manera d'afrontar amb humor la 
renúncia que demana el fet d'ajus- 
tar-se a una vida comunitària de 
pregària, convivència i estudi. 


Això sí, tots sabem que aquestes 
petites renúncies — presents en 
tota vocació cristiana — ens alli- 
beren de la nostra vertadera cap- 
tivitat: el nostre orgull i egoisme. 
En aquest veritable sentit, un any 
més ens hem acollit a la protecció 
de la nostra Mare i Patrona. 


Començament "com cal" 

Celebració de la Mercè com cal. 
El lema implícit, a partir del ves- 
pre del dimecres 23, va Ser: "això 
s'ha de celebrar com cal". Com 
no, aquest esperit queda reflectit 
principalment a les celebracions 

litúrgiques, no en detriment d'al- 
tres activitats, Sinó, com veurem, 
promovent-les i fonamentant-les 
en una vertadera alegria. Vam co- 
mençar celebrant Vespres solem- 
nes a la capella del Seminari, tot 
cantat i molt maco. Hem d'agrair 
en aquest sentit l'esforç que fan 
els nous organistes, Santi i Joan, 
per mantenir el nivell musical. 


Cinema i alpinisme gastronòmic 

A partir d'aquí, com dèiem, va que- 
dar oberta la veda per tota mena 
de plans que es van anar propo- 
sant sobre la marxa. Un grupet 
vam poder anar al cinema a veure 
la pel-lícula "Unplanned". Real- 
ment va ser providencial poder 
descobrir la vida d'Abby Johnson, 
un veritable testimoni d'allibera- 
ment dins d'una realitat tant dura 
com és l'avortament. Ens va fer 
més conscients de la captivitat 
que pateixen avui moltes mares, a 
qui només s'ofereix, com a Sortida 
d'una crisi, el que realment és un 
veritable calvari. Vam acabar el dia 
fent unes pizzes a la parròquia del 
Remei, gentilesa de Mossen Pere. 


El dijous va haver dos plans possi- 
bles per residències. D'una banda, 
dinar a la parròquia de Mossen Da- 
vid, a les Planes, on van poder anar 
alguns seminaristes de la residèn- 
cia de Sant Josep Oriol. D'altra ban- 
da, uns quants de la residència de 
Sant Josep de la Muntanya vam anar 
d'excursió amb Mossen Bernat. En 
resum, podríem dir que vam quedar 
en balanç calòric a zero. Tot el que 
vam cremar pujant el "Matagalls 
Xic", ho havíem adquirit al gran es- 
morzar que ens van preparar Santi, 
Fernando i Guillem, i recuperat al — 
perquè no — també gran dinar. 


Eucaristia i sopar 

El colofó de la festa va ser l'Euca- 
ristia a la Basílica de la Mare de 
Déu de la Mercè. A causa de la si- 
tuació sanitària, era preferible no 
assistir a la Missa major del matí. 
Per això, el P. Fermín Delgado, 
rector de la Basílica, ens va con- 
vidar a celebrar la Missa de set, 
al vespre, cosa que vam agrair. 
Mossen Salvador, a l'homilia, 
va afirmar que Jesucrist sempre 
ens acompanya, i ens crida i ens 
necessita per continuar la seva 
mateixa missió avui, quan molts 
germans nostres clamen per ser 
alliberats de tants tipus d'escla- 
vatges. Va ser un bon impuls per 
començar el curs amb força, amb 
ganes de deixar-nos formar molt 
bé pel Senyor. Finalment, vam so- 
par tots junts — en grups de sis — 
a la Plaça Reial, on es va crear un 
ambient molt maco, i la Mare de 
Déu ens va alliberar del peix amb 
una bona hamburguesal 


Javier Casals 
Pich-Aguilera 
ETAPA CONFIGURATIVA 


DOMUND - IEME 


Ens visiten dos missioners 


En començar el mes d'octubre, ja iniciat el curs jun- 
tament amb la labor "missional" de les comunitats 
cristianes, vam celebrar el passat diumenge dia 18 
una Jornada Mundial per l'Evangelització dels Po- 
bles, el DOMUND, dia en que l'Església universal 
prega pels missioners i col-labora per les missions. 


Al seminari, el dia 21 d'octubre, ens van visitar dos 
missioners de l'IEME (Instituto Espafiol de Misiones 
Extranjeras), societat de vida apostòlica formada 
per preveres diocesans espanyols, els quals s'hi tro- 
ben incardinats en les seves respectives diòcesis, 
però es dediquen al llarg d'un període de temps o 
tota la seva vida, a la missió ad gentes, portant la 
Bona Nova a llocs on encara no ha estat anunciada, 
i ajudant i acompanyant comunitats cristianes ben 
diverses. Són testimonis de la fe i l'esperança en 
Jesucrist i del seu projecte de salvació. Actualment 
l'IEME es troba present a 12 paisos arreu del món. 


Vam tenir al vespre la celebració de l'eucaristia, se- 
guit del sopar comunitari i finalment la xerrada amb 
el testimoni dels dos missioners. Primer es va pre- 
sentar el padre Luis Carlos Rilova, nascut a Burgos, 
que va entrar al seminari a l'edat dels tretze anys i 
s'ordenà com a prevere diocesà l'any 1996. Durant el 
temps de seminari, a través de testimonis, la preocu- 
pació pels més necessitats i les convivències d'estiu 


D. Luis Carlos i D. Miguel Àngel 


de seminaristes per part de l'IEME, nasqué la seva 
inquietud per les missions. Després de nou anys de 
servei a la seva diòcesi com a prevere, s'associà a 
l'IEME i va ser destinat el 2007 com a missioner a 
Zimbàbue, amb un temps d'iniciació de tres anys 
per aprendre l'idioma, la cultura i el territori, s'hi ha 
encarregat ja de més de 22 comunitats, acompan- 
yant persones i comunitats amb paciència i perseve- 
rança, en una població on tan sols el 396 és catòlica. 


Després ens va donar el seu testimoni el missioner 
Miguel Àngel Aragón, nascut a Cuenca, qui sent la 
vocació com a prevere a l'edat adulta, orientant-la 
en la seva dimensió missionera apropant-se a la fi- 
gura de Sant Francesc Xavier. Un cop ordenat pre- 
vere diocesà a Cuenca, s'associa anys després a 
l'IEME, per anar de missió al Japó, concretament a 
Osalca on ha estat vint-i-vuit anys, amb una cultura 
on fer-se cristià no és gens fàcil, donada la compli- 
cació que crea en l'entorn familiar. 


Ha estat una trobada fraterna i enriquidora, que 
ens ha ajudat a conèixer i profunditzar en realitats 
missioneres de la nostra Església, les quals hem de 
tenir present en la nostra pregària i col-laborar tam- 
bé a través dels mitjans materials, perquè es pugui 
mantenir aquesta acció de poder fer arribar l'Evan- 
geli i l'amor de Déu a tots els indrets del món. 


Armand ICamnang Martínez 
ETAPA DISCIPULAR 

El Masnou, 11 de setembre de 
1936. Sobtadament, uns cotxes 
aparquen derrapant davant la 
casa dels Roig. Piquen a la porta... 
"Obriul Si no obriu serà pitjor per 
vosaltresl". Un grup armat d'uns 
dotze milicians anarquistes bus- 
quen al Joan Roig, un jove catòlic 
compromès de 19 anys, apòstol 
valent i decidit, de caràcter ner- 
viós, gran amant de l'eucaristia, 
preocupat per la questió social i 
gran admiració pels màrtirs. 


Joan sap que el vénen a buscar 
per matar-lo, perquè és cristià. 
Diu a la seva mare: "Et sembla 
que m'escapi2" Però és massa 
tard. Joan, que havia rebut la sa- 
grada eucaristia del seu director 
espiritual per tal de distribuir-la, 
combrega per última vegada. 


Obren la porta i els milicians co- 
mencen el saqueig, robatori i 
destrossa de tot el que troben. 
Joan està totalment pàl-lid, tem 
el pitjor... Al cap d'una estona de- 
cideixen emportar-se'l i la seva 
mare els suplica que, si tenen 

Joan Roig i Diggle 


Un jove heroi de la fe 


mare, pel que més estimin en el 
món, que no se l'emportin. 


Però no en fan cas. El fill l'abraça i 
li diu, en la seva llengua materna: 
"God is vvith me" ("Déu és amb 
mi"). Són les darreres paraules 
en aquesta vida del fill a la seva 
mare estimada. El pugen al cotxe 
i el cor de la mare queda trencat 
mentre el bon fill marxa valent, 
ara ja Sense por. Tota la seva con- 
fiança està posada en Déu. 


Marxen a Barcelona a cercar el 
pare del Joan, que està amagat 
en un pis, però no el troben. Deci- 
deixen anar al cementiri de Santa 
Coloma i, de camí, el nostre heroi 
no para de cridar per la finestra: 
"Visca Crist Reil". Arribats al ce- 
mentiri comencen a matar una 
sèrie de joves cristians, deixant al 
Joan pel final. 


Mentrestant, ell no para de predi- 
car-los l'amor que Déu els té i les 
consequències del terrible pecat 
que estan a punt de cometre. Els 
criminals, convençuts per les pa- 
raules del Joan estan a punt de 
deixar-lo marxar, però, aleshores, 
una dona que passava per allà els 
incita a enllestir la seva obra malè- 
fica. Abans, però, el Joan els diu: 
"Que Déu us perdoni com jo us per- 
dono". Dit això, li disparen cinc tirs 
al cori un al front. Així morí el nos- 
tre heroi: predicant i perdonant. 


La gent que el coneixia diu que 
allà on era hi havia diversió segu- 
ra perquè tota la seva vida estava 
entregada a fer feliç Déu i el prois- 
me. Des de ben petit volia ser sa- 
cerdot i missioner "per a guanyar 
ànimes per a Crist", però a causa 


de la difícil situació econòmica de 
la família va haver de posar-se a 
treballar molt aviat, sense deixar 
mai els estudis. 


Amb valentia va anar a defensar la 
parròquia de El Masnou quan els 
revolucionaris volien cremar-la, 
aquella estimada parròquia on 
ell anava cada dia a Missa a les 
sis del matí i on passava diària- 
ment tres quarts d'hora pregant 
als peus de Jesús Sagramentat. 
De fet, no sabia com viure sense 
combregar diàriament. 


Quan la van cremar, va Ser tanta la 
seva tristesa que va estar-se tres 
dies sense parlar, al final dels quals 
es va aixecar i va dir: "Ara més que 
mai hem de lluitar per Crist". Ala pa- 
rròquia portava un grup de nois pe- 
tits, els avantguardistes de la FJCC 
(Federació de Joves Cristians de Ca- 
talunya), als quals estimulava amb 
el seu exemple i, davant les dificul- 
tats imminents de la guerra civil, els 
animava amb aquestes paraules: 


"Potser entre nosaltres hi haurà al- 
gun màrtir. No hi fa res. Nosaltres 
volem una Catalunya roja (..., ben 
roja, de la sang dels màrtirs". 


Durantla guerra no va parar d'alleu- 
jar les penes dels qui sofrien, ani- 
mant als tímids i visitant els ferits 
a l'hospital. La seva ànima patia 
molt i tot aquest sofriment l'oferia 
al seu estimat Jesucrist. A la nit, 
davant del seu crucifix, amb els 
braços en creu, implorava per a 
tots: clemència per uns, perdó per 
uns altres, misericòrdia i fortalesa 
pera tots els cristians. 


A més, el Joan va ser molt amic 
del Beat Pere Tarrés, el seu metge 
personal, i també del seu director 
espiritual, Mn. Pere Llumà, sacer- 
dot de gran vàlua espiritual. 


Per tot això, el Cardenal de Barce- 
lona, Joan Josep Omella, ens en- 
coratja a invocar al futur beat amb 
les seguents paraules: "Desitjo 
que els joves de la nostra arxidiò- 
cesi aprenguin a seguir les petja- 
des del beat Joan Roig. Solament 
podran ser autèntics apòstols si 
saben acostar-se a Crist amb la 
senzillesa i la generositat amb la 
qual ell ho va fer". 


Fernando 
Gilabert 
ETAPA CON FIGURATIVA 


7 de novembre, Beatificació 


El jove Joan Roig i Diggle va ser 
beatificat el passat dissabte 7 de 
novembre a la Basílica de la Sa- 
grada Família, reconeixent així 
l'Església el seu martiri en haver 
estat assassinat "in odium fi- 
dei". La celebració la va presidir 
el Cardenal Joan Josep Omella. 
Malgrat la joia del moment, l'ac- 
te va estar marcat per l'absència 
de molts fidels degut a les res- 
triccions sanitàries. Haguessin 
volgut assistir-hi molts, també 
persones no creients però que 
s'identifiquen amb els ideals 
del nou beat en l'àmbit de la 
recerca de la veritat i de la justí- 
cia social. Tanmateix, molts van 
poder participar-hi a través dels 
mitjans de comunicació mani- 
festant, juntament amb els pre- 
sents, l'estimació vers aquest 
germà nostre que se'ns proposa 
com exemple de virtut i que, ara 
més palesament, intercedeix per 
la bona convivència de la nostra 
societat catalana. 


Estàtua del nou beat al claustre de la Basílica 
de la Concepció. Artista: Elena Pilar Palomino 


Dos dies abans, el dijous dia 5, el Se- 
cretariat de Joventut de l'Arquebis- 
bat de Barcelona va organitzar una 
vetlla de pregària com a preparació a 
la beatificació. Va ser a la Basílica de 
la Puríssima Concepció, on Joan Roig 
va Ser batejat i confirmat. El nou beat 
va viure fins els 17 anys en aquest 
terme parroquial (al carrer Mallor- 
ca) i estiuejava a Premià de Dalt. Fi- 
nalment, la família es traslladà a El 
Masnou per problemes econòmics. 
Abans del trasllat, Joan frequentava 
sovint la Concepció. En confidència 
a l'actual rector de la parròquia, se- 
gons dos amics íntims del nou beat, 
un que esdevingué sacerdot i l'altre, 
un laic molt apostòlic, sabem que en 
Joan tenia per costum després d'as- 
sistir a missa ben de matí, d'asseure 
en el claustre de l'antic monestir del 
carrerjonqueres —la Concepció— con- 
templant el brollador d'aigua mentre 
passava el rosari. Així el podem veu- 
re ara representat en una figura de 
bronze, transmetent aires d'eternitat 
com si volguessin sortir d'ell parau- 
les d'ànim i confiança estimulant el 
peregrinar terrenal de l'espectador 
que camina vers la terra promesa, tot 
sembrant el bé i la pau, petjades de 
vida eterna. 


Las 
i 


t 


Mn. Bernat 
Gimeno 
FORMADOR 


(B portalobert 13 


9 Visita al Museu Geològic 


del curs propedèutic 


Divendres passat 23 d'octubre, els alumnes del curs 
propedèutic vam tenir l'oportunitat de visitar el Mu- 
seu Geològic del Seminari de Barcelona, en el marc 
de les activitats culturals i de coneixement de la diò- 
cesi que realitzem cada setmana. Fundada en 1874, 
aquesta és l'única institució científica de l'Església 
a Barcelona, i disposa d'una col-lecció pròxima a les 
85.000 entrades fòssils de tots els períodes geolò- 
gics, així com d'una biblioteca especialitzada amb 
14.000 títols. 


0 4 


El Pare Calzada fent l'explicació 


El museu està dedicat principalment a la paleon- 
tologia, especialment d'animals invertebrats, i és 
considerat per la comunitat científica com un dels 
principals centres d'estudi de la seva especialitat a 
nivell mundial. 


El Museu Geològic està dirigit des de l'any 1991 per 
Sebastiàn Calzada, sacerdot (primer de tot, tal com 
ens va recordan) i doctor en geologia, que ens va 
acollir amb la seva característica espontaneitat i el 
seu bon humor, i ens va introduir en la llarga història 
d'aquesta institució centenària. 


Aquesta introducció històrica va servir de preàmbul 
a una intensa visita guiada perles principals vitrines 
del museu, on vam poder contemplar des de l'icònic 
esquelet complet d'un mastodont, fins alguns dels 
més de 700 holotips (exemplars tipus que serveixen 
com a material per a descriure una nova espècie) 
presents en el museu. 

Més enllà de l'interès específic pels exemplars del mu- 
seu, la visita ens va servir, als alumnes del curs intro- 
ductori, per a introduir-nos en una questió fonamental 
del nostre temps: la relació entre la ciència i la religió. 
Tal com va apuntar insistentment el pare Calzada en 
diverses ocasions, la religió no "tem" la recerca cien- 
tífica, ni tan sols en una ciència tan lligada a l'estudi 
de l'evolució de les espècies com és la paleontologia. 


Fe i ciència no sols no es contraposen, sinó que són 
complementàries, perquè les dues es dirigeixen a la 
trobada de la veritat, cadascuna des del seu àmbit i 
amb la seva específica capacitat d'explicar la realitat. 
Ambdues segueixen camins que acaben confluint i 
l'una possibilita a l'altra, perquè la ciència només és 
possible en un món en el qual es pressuposi un ordre. 


Il darrere de l'ordre hi ha sempre una intel-ligència 
ordenadora. 


Joan Xipell Font 
PROPEDÈUTIC 


Curs Propedèutic 9 


Confirmació Daniel i Tatiano 


El 19 de desembre en Max i jo, en 
Daniel, seminaristes tots dos de 
primer any, vam rebre el sagra- 
ment de la Confirmació. Certament 
és un fet poc comú que dos semi- 
naristes iniciin els seus estudis al 
Seminari sense haver estat confir- 
mats abans, però això ens demos- 
tra un cop més com el Senyor ens 
disposa camins ben diferents per 
cadascú per fer-nos arribar a tots 
a la mateixa fi: Ell mateix. 


En aquest camí, Mn. Pere Monta- 
gut, al qual li estem molt agraits, 
ens ha acompanyat endin- 
sant-nos en els misteris de l'Es- 
perit Sant i la vida en ell. Les nos- 
tres catequesis, com no podia ser 
d'altra manera, també han anat 

de la mà de la vida amb els nos- 
tres germans dins el Seminari i el 
que bonament aprenem a classe. 
La pregària, tant la personal com 
en comunitat, fent església, han 
estat molt importants en la prepa- 
ració per a ser confirmats. 


La celebració, que va ser presidi- 
da pel nostre arquebisbe, el car- 
denal Omella, va ser per a mi un 
moment de gran felicitat en doble 
manera. Per una banda, la immen- 
sitat de rebre el sagrament, que 
ens confirma com a membres de 
l'Església i renova l'acció de l'Es- 
perit dins nosaltres, és una alegria 
que ens empenta a ser veritables 
testimonis de l'amor de Déu. 


l això ens és precisament possible 
gràcies a l'experiència d'aquest 
immens amor en moments con- 
crets, com el dia mateix de la Con- 
firmació, i en tota la nostra vida 
cristiana. Per l'altra, poder cele- 
brar aquesta gran festa amb la fa- 
mília i els amics, entre els qui es 
trobava el meu padrí, el pare Hi- 
ppolyte, i amb els meus compan- 
ys i formadors del Seminari, així 
com amb tants d'altres que com 
en Max i jo vam ser confirmats 
aquell dia, és un veritable signe 


que la fe, l'esperança i la caritat 
hi són presents en tots els cors. 


Ens fa veure què significa la paraula 
església i, alhora, ens fa estimar-la 
i voler viure compromesos amb 
ella en la paraula i en les obres. 
Per acabar, us deixo aquí una pe- 
tita pregària que vaig escriure uns 
dies abans de rebre el sagrament 
de la confirmació demanant els set 
dons de l'Esperit Sant. 


Te pido, Senior, 

Sabiduría para saberte cierto en 
cada cosa. 

Entendimiento para discernir tu 
verdad, la Verdad, de todo engaho. 
Ciencia para, en la sana curiosi- 
dad, buscarte siempre. 

Consejo para no caer ni tampoco 
dejar caer. 

Fortaleza para no rehuir hacerlo. 
Piedad para acudir siempre a Ti 
y Temor por cumplirlo todo. 


Daniel Delgado 
PROPEDÈUTIC 

Solemnitat de La Immaculada 


El passat vuit de desembre, l'Església celebrava la 
solemnitat de la Immaculada Concepció de la Be- 
naurada Verge Maria. Enguany nosaltres també 
l'hem celebrat, de manera diferent a com ho havíem 
fet altres anys, ja que vam passar la jornada al Se- 
minari. Una ocasió que ens ha regalat la providència 
per aprofundir una mica més en aquest dogma ma- 
rià que instaurà el Sant Pare Pius IX. 


A causa de la Covid-19 no es va poder dur a terme 
la jornada del Dia del Seminari que té lloc pels volts 
de Sant Josep (19 de març). Per aquest motiu la Con- 
ferència Episcopal Espanyola va decidir traslladar 
aquesta Jornada el dia de la Immaculada. 


Bé, també cal recordar que en aquesta solemnitat 
no es venera la concepció de Jesucrist, sinó la con- 
cepció de la Verge Maria, mare de Déu i mare nostre. 
Ella, fou preservada de la màcula que deixà el pecat 
d'Adam i Eva. Podria dir que és ressò de la festa del 
naixement de la Verge Maria (8 de setembre) apro- 
fundint més encara en el seu misteri. 


Personalment, aquesta festivitat em porta al record 
de la meva terra, Colòmbia, on comença la celebra- 
ció el capvespre (dia 7) amb la tradicional "Noche- 
delasvelitas", nosaltres la vam començar amb la 
Vetlla de Pregària organitzada per les Delegacions 
de Joventut de la nostra Província Eclesiàstica (Sant 
Feliu, Terrassa i Barcelona), vetlla que normalment 
es fa a la Basílica de la Mercè, però que a causa de 
les restriccions sanitàries es traslladà a la capella 
del nostre Seminari. En ella vam participar un vom 
grup de joves i els seminaristes de les tres diòce- 


Hi 


Posats sota el seu patrocini 


si, sempre respectant les normes de restricció sani- 
tària. Per a mi, sempre ha estat una de les vetlles a 
la Mare de Déu més viscudes, aquest any de mane- 
ra especial he recordat a tots aquells que pateixen 
les consequències d'aquesta pandèmia així com 
aquells que ja no són entre nosaltres, però que ben 
segur s'ajuntaren a la nostra pregària en l'esperit. 


Finalment destacar que tota la jornada del mateix dia 
8 va estar envoltada d'ambient celebratiu de festa: 
Ofici i Laudes, i pregària personal, esmorzar espe- 
cial, la Sta. Missa amb el color blau cel que honora la 
Mare de Déu, aperitiu i dinar, el Sant Rosari no podia 
faltar, les Vespres solemnes, una pel-lícula entranya- 
ble, "La historia de Marie Heurtin", molt aconsella- 
ble, amb el posterior cine-fòrum mentre unes pizzes 
amenitzaven els comentaris, posant les Completes el 
punt i final a aquest bell dia dedicat a la Nostra Mare. 


Mateo Gómez Bernal 
ETAPA DISCIPULAR 

Ordenació episcopal 8 


de Mons. Javier Vilanova: un bisbe molt proper al Seminari 


El cardenal arquebisbe Joan Josep Omella va presidir el 
passat 20 de desembre l'ordenació episcopal del nou 
bisbe auxiliar de Barcelona i titular d'Empúries, Mons. 
Javier Vilanova Pellisa, al qual li va demanar anunciar 
"la veritable paraula" i el va exhortar a ser un bon pas- 
tor misericordiós per als diocesans de Barcelona. 


La celebració de l'ordenació episcopal es va realit- 
zar en un clima de devoció, en la qual l'arquebis- 
be Joan Josep va imposar les mans al nou bisbe i 
després es van unir els altres concelebrants per fer 
aquest gest litúrgic que ens evoca a la consagració 
de bisbes en la primitiva Església. A més, van ser 
lliurats els símbols episcopals que l'identifiquen 
com a aquell que ha rebut la plenitud del sacerdoci: 
l'Evangeli, l'anell, la mitra i el bàcul. 


Durant l'homilia el cardenal va animar a anunciar 
l'Evangeli "en tota ocasió" i va recordar que els pi- 
lars del bisbe són l'oració i l'anunci de la Paraula. A 
més, va recordar l'alta responsabilitat eclesial per la 
qual és nomenat bisbe, perquè quan "Nostre Senyor 
Jesucrist va ser enviat pel Pare per a redimir als ho- 
mes va enviar a la vegada al món als dotze apòstols, 
perquè plens del poder de l'Esperit Sant anunciessin 
l'Evangeli a tots els pobles i, reunint-los sota un únic 
pastor, els Santifiquessin i els guiessin a la salvació". 


Molt destacable van ser les paraules d'agraiment 
del nou bisbe on va tenir un record molt especial per 
la seva mare, gràcies a la qual va rebre els primers 
fonaments sòlids de la fe, va destacar el seu amor 
per l'Església i per la Mare de Déu, i una menció 
molt emotiva dirigida als pobres i als seminaristes 
als quals ha dedicat bona part del seu ministeri sa- 
cerdotal. Especialment en la seva tasca evangelitza- 
dora a la comunitat de joves del Cenacle i formativa 
com a rector del Seminari Major Interdiocesà. 


Voldria destacar de la celebració i també de la seva 
persona, el lema episcopal que identifica molt el 
seu ministeri presbiteral "in aeternum misericordia 
eius" i la devoció a sant Pius de Pietrelcina, els es- 
tigmes del qual apareix al seu escut episcopal, i que 
es converteix en referent d'una mística sacerdotal 
de la qual Mons. Javier Vilanova n'és un testimoni. 


Andreu Salinas 
ETAPA CONFIGURATIVA 

Celebració del Nadal al Seminari... 


Com ja és tradicional, el passat 17 
de desembre els seminaristes, for- 
madors i bisbes van celebrar les 
festes nadalenques uns dies abans 
del final de les classes. La vetlla- 
da va començar amb l'Eucaristia 
solemne a la capella del Semina- 
ri Conciliar de Barcelona seguida 
d'un sopar de gala al menjador. 
Degut al toc de queda, enguany el 
programa va haver d'avançar-se 
d'horari per tal que els bisbes po- 
guessin tomar a l'hora. 


L'ocasió va aplegar tots els semi- 
naristes residents a l'edifici del 
Seminari però també els compan- 
ys del curs de Pastoral que ja es 
troben residint a les parròquies. 
La missa va coincidir amb la cele- 
bració del primer dia de les fèries 
privilegiades d'Advent, els dies 
immediatament anteriors a Nadal 
que intensifiquen en la litúrgia 
l'espera joiosa del Salvador. L'Eu- 
caristia va ser presidida pel carde- 
nal Joan Josep Omella i va comptar 
amb la presència dels dos bisbes 

auxiliars, Sergi Gordo i Antoni Va- 
dell, juntament amb el bisbe auxi- 
liar electe Javier Vilanova. El bisbe 
de sant Feliu de Llobregat, Mons. 
Agustí Cortés, no va poder assistir 
degut a què es trobava convales- 
cent d'un tractament mèdic. 


L'ambient nadalenc va marcar el 
to del sopar. En efecte, van tenir 
lloc diverses actuacions musicals 
d'alguns seminaristes que por- 
taven dies preparant amb esforç 
algunes peces de música i cant 
per delectar els presents. Tam- 
bé va haver-hi una actuació de 
màgia per part d'un dels dos di- 
rectors espirituals, el pare Xavier 


molts anys. Era la primera vegada 
que actuava al Seminari i el seu 
doble número va merèixer grans 
aplaudiments. Les actuacions van 
tenir com a mestre de cerimònies 
i presentador el seminarista de 
Sant Feliu Manuel Rodríguez. 


Per cloure la trobada va tenir lloc 
l'actuació de la coral del Semina- 
ri sota la direcció del seminarista 
de sant Feliu Joan Francesc Cor- 
tés. Van interpretar a capella la 
nadala Gaudete, una composició 
anònima del segle XVI. 


Un dels moments més especials 
de la celebració van ser les pa- 
raules que adreçà el bisbe electe 
Javier Vilanova. De fet, la celebra- 
ció nadalenca al Seminari va tenir 
lloc just tres dies abans de la seva 
ordenació episcopal. Mons. Javier 
va animar els seminaristes a per- 
severar en el camí vocacional tot 
pregant "per tenir molts compan- 
ys de viatge" i encoratjar les voca- 
cions al sacerdoci. 


Joan Pifiol 
i Garcia 
ETAPA CONFIGURATIVA 


Convivència a Montserrat 9Q 


Als peus de Maria 


Després d'unes breus vacances de Nadal marcades 
pel fenomen pandèmic, el Seminari Conciliar de Bar- 
celona ens ha tornat a cridar a principis de gener per 
fer la tradicional estada de la comunitat del seminari 
al monestir benedictí de Montserrat. A les darreries 
de l'any civil i la inauguració del nou, litúrgicament 
l'Església dirigeix la mirada del cristià vers Maria, la 
Mare de Déu i, de la mateixa forma, ha succeit amb la 
proposta educativa del Seminari: ens ha demanat que 
reprenguem el curs fixant-nos de manera especial en 
la relació que Déu estableix amb la seva pròpia mare. 


Després d'un any amb un recorregut inusual, els se- 
minaristes vam peregrinar a Montserrat el passat 4 de 
gener, juntament amb l'equip de formadors, per po- 
sar-nos de genolls davant de Maria i poder trobar així 
la nostra veritable estatura humana: agenollats da- 
vant el Verb encarnat, l'Infinit fet finit i el misteri de la 
maternitat d'una dona que, amb el fiat, va donar lloc a 
la nostra història. Es tractava, per tant, d'una peregri- 
nació, els gestos de la qual van estar marcats per una 
lliçó impartida pel P. Ignasi Fossas, la missa conven- 
tual, la pregària de la litúrgia de les hores i el rosari. 
Una resposta, per això, a la iniciativa d'un Pare que 
surt al nostre encontre, així com el P. Ignasi va exposar 
en una substanciosa dissertació sobre la història de la 
salvació que Déu ha entreteixit amb l'home. 


Un dia per descansar i pregar, un dia per tornar a 
aprendre a què estem cridats i, Sobre tot, sobre qui 
posar els nostres ulls. 


Guillem Lisicic Lopàtegui 
ETAPA CONFIGURATIVA 

Beat Joan Roig i Diggle, Clau st dl ) ta: Elena Pilar Palomino 


"iLa çultura, el noviazgo, el deporte, la distracción, etc., etc.l jCuàntos problemas-para. los 


jóvenes..: para tí, amigo que me leesl Y el peor es pensar que ellos llenan toda nuestra exis- 

tençia (.) porque-cuando los tenemos resueltos, en conciencia o no, buscamos otros nuevos 

 (..), los problemas Que tenemos planteados no nos dejan pensar en el problema... el que 

-més me hà de ocupar mi atención: LA SALVACIÓN DEL ALMA. En realidad, es el único'proble- 

ma que queda plantèado en mi interior, ya que todos los demàs estàn supeditados a éste. 
9 h 


Escrito de Joan Roig i Diggle, en Revista Mar Blava, 25-VI-1936 4 


Maria és vi que vetlla pels seus fills, aquests fills que camin 
4 des cansats, necessitats, però volent que la llum de l'esperança n agui. La nostra Mare 


mira aquest poble pelegrí, poble de joves estimat per ella, que la- ent silenci en el cor 
tot i que hi LA Qua de soroll en el camí, converses i distraccions jant dels ulls de la 
Mare només hi la nostra joventut 


àp un silenci esperançat. I així Maria il-lumina de be 


